== Landshold ==
Marchena spillede for [[Spaniens fodboldlandshold]]. Han spillede både på U/20- og U/21-holdet, og han var med på det spanske hold ved [[Sommer-OL 2000|OL 2000]] i [[Sydney]]. Holdet blev nummer to i sin indledende pulje efter {{fhold|Chile}} og vandt derpå 1-0 over {{fhold|Italien}} i kvartfinalen samt 3-1 over {{fhold|USA}} i semifinalen. Finalen mod {{fhold|Cameroun}} blev dramatisk, da Spanien først kom foran 2-0, men camerounerne kom tilbage og udlignede til 2-2. Det var også stillingen efter forlænget spilletid, så der måtte en [[straffesparkskonkurrence]] til at afgøre den. Her scorede Cameroun på alle fem forsøg, mens spanierne brændte ét, så Cameroun blev olympiske mestre, mens Spanien fik sølv og Chile bronze.<ref>{{kilde | url = http://www.olympedia.org/results/34161 | titel = Football, Men | udgiver =  olympedia.org | hentet = {{dato|20-7-2021}} }}</ref> Marchena spillede de to første puljekampe samt alle knockout-kampe (kvartfinalen dog kun første halvleg).<ref name=tm>{{kilde | url = https://www.transfermarkt.com/carlos-marchena/nationalmannschaft/spieler/7572/verein_id/53824 | titel = Carlos Marchena | udgiver = transfermarkt.com | hentet = {{dato|20-7-2021}} }}</ref>
Levende_personer